

ELŐTERJESZTÉS

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETE

2022. április 14.– i nyilvános

ülésére

Tárgy:

Beszámoló a Pénzügyi, Településfejlesztési, Környezetvédelmi és Idegenforgalmi Bizottság 2021. évi munkájáról

Előadó:

dr. Várszegi József elnök

A Bizottság a munkáját a jogszabályok, és az SzMSz adta lehetőségek és rendelkezések, a Képviselő-testület határozatai, a polgármester indítványai, és a képviselő-testület munkatervét figyelembe véve végezte 2021 évben is.

A járványhelyzet és az ehhez kapcsolódó rendkívüli jogrend éppúgy befolyásolta a Bizottság tevékenységét, mint ahogy magának a Képviselőtestületnek a munkáját is.

A PTKI Bizottság 2021-ben 8 ülést tartott, és 78 előterjesztést, témát vizsgált meg.

Ezek a bizottsági ülések általában a Képviselőtestületi ülések előtt két nappal történtek, de rendkívüli körülmények miatt előfordult, hogy az ülés közvetlenül a Képviselőtestület ülése előtt zajlott le.

Említést érdemel, hogy a Bizottság eredeti személyi összetétele változott, és Gere Péter Attila bizottsági tag távozása miatt, helyére Rikker Gilbert került felvételre.

Sajnálatos, és már korábban felmerült probléma, hogy mind a bizottsági, mind pedig így a testületi ülések előtt is viszonylag rövid idő állt rendelkezésre a többször jelentős fajsúlyú, vagy terjedelmű előterjesztések értékelésére, vitájára.

Ezzel együtt a Bizottság tagjai igyekeztek érdemben megvizsgálni a napirendi pontokat, a felvetődött kérdéseket és bizottsági állaspontotkialakítva támogatni a testületi munkát.

Mindezek mellett is, bizonyos témákban több alkalommal jelentősen megoszlott a bizottsági tagok véleménye, de tudtunk többségi álláspontot tükröző javaslatot tenni a Képviselőtestület számára. Néhány esetben a nézetkülönbségek, és különböző megítélések okán a Képviselőtestület számára maradt a vitás kérdések lezárása.

Tekintettel arra, hogy a Bizottság ülései nyilvánosak, a jegyzőkönyvek a Község hivatalos honlapján is elérhetők, így nem tartjuk indokoltnak a határozatokat, és azt megelőző vitát itt a beszámolóban megismételni.

Összességében mindenképp úgy ítélhetjük meg, hogy a bizottsági munka elősegítette és gyorsította a képviselőtestületi ülések határozathozatalát, hiszen a részletekre is kiterjedő viták, a különböző álláspontok ütköztetése, vagy éppen a nyitott kérdések tisztázása döntően már a bizottsági üléseken megtörtént.

**Határozati javaslat:**

Balatonberény Község Önkormányzat Képviselő-testülete a Pénzügyi, Településfejlesztési, Környezetvédelmi és Idegenforgalmi Bizottság 2021. évi munkájáról szóló beszámolót elfogadja.

Határidő: 2022. április 14.

Felelős: dr. Várszegi József elnök

Balatonberény, 2022. április 5.

dr. Várszegi József

PTKI Bizottság elnöke