**ELŐTERJESZTÉS**

****

BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2022. április 14-i nyilvános ülésére**

**TÁRGY:**

**Kutyafuttató kialakítása**

**ELŐADÓ:**

Horváth László

polgármester

Tisztelt Képviselő-testület!

Härtel Sebastian képviselő kezdeményezésére a kutyafuttató létesítésének terve 2021. november 25-i képviselő-testületi ülésen került napirendre, ahol a testület az előterjesztést megismerte és azt továbbtárgyalásra alkalmasnak találta.

A képviselő úr javaslatában három lehetséges helyszín lett megnevezve:

1. Békepark Ny-i oldalon, fákkal árnyékolt része (2070 m2)
2. Sportpálya É-i területe, Vitorlás utca Ny-i oldala (1300 m2)
3. Szabadstrand Ny-i oldala (1084 m2)

A park létrehozásának becsült költsége a javaslat szerint bruttó **2.500.000 Ft** lenne. Ebben a költségtervezetben szerepel: kerítés, tartóoszlopok, rozsdamentes kengyel, 2 db kapu, itatókút, kuka, agility játékok, padok.

**A Településüzemeltetési Kft. számítása szerint 1000 m2 területre vetítve, csak a futtató körbekerítése (alap nélkül):**

Paneles kerítés 5 mm-es drótvastagság 1530 mm magas, 2 db bejárattal (1 kisajtó és 1 kétszárnyú kapu a terület karbantarthatósága miatt):

1 db kétszárnyú kapu: 1500x3000 mm: 182.020 Ft

1 db kisajtó 1500x1000 mm: 79.170 Ft

Panelek 1530x2500 mm kb. 87 db: 1.191.465 Ft

Oszlopok 2200 mm 87-88 db: 547.360 Ft

60x40 mm 6220 Ft/ db

Rögzítő 3db/oszlop 264 db 450 Ft/ db: 118.800 Ft

Végzáró kupak 88 db 110 Ft/ db: 9.680 Ft

Kerítés oszlopok betonozása kb. 2 m3 beton: 55.000 Ft

Összesen: bruttó **2.183.495 Ft**

Ivókút létesítése esetén vízvezetékrendszer kiépítése jelentősen növeli a kialakítás költségeit.

**Karbantartás, üzemeltetés (becsült költség személyi kiadások nélkül):**

Zöldfelület kaszálása 1.000 m2/év: 72.000 Ft

Föld utánpótlás, esetleges csere 1 kocsi/év: 30.000 Ft

Füvesítés (felülvetés) 20 kg fűmag/év: 33.000 Ft

Fertőtlenítés /év: 10.000 Ft

Vízdíj/év: 20.000 Ft

Összesen: bruttó **165.000 Ft**

Képviselő úr az előkészítés keretében csatolta az EB OVO Egyesület szakértői csoportjának a kutyafuttató stratégiai tervezésének és megvalósításának protokollját az önkormányzatok számára. A futtató létrehozásához az alábbi protokoll ajánlott:

1. Előkészítés: kutyatartók és kutyák száma (településünkön az ebösszeírás ebben az évben esedékes, Balatonberényben a jelenlegi nyilvántartás szerint kb. 250 eb van bejelentve)
2. Közösségi tervezés(terület és funkció választás)
3. Építés
4. Szabályrendszer megalkotása, házirend (példa mellékelve az előterjesztésben)
5. Fenntartás, üzemeltetés

A javasolt helyszínek zöldterületi besorolásban vannak, így a HÉSZ szerint nincs akadálya egyik területen sem a kutyafuttató létesítésének.

A kutyafuttató gondolata azért merült fel a képviselő testület tagjai részéről, mivel településünkön, főleg a Balaton parti szakaszon sok, nemcsak helybéli lakos és üdülő tulajdonos, hanem a környező településekről érkezők is rendszeresen sétáltatják kutyáikat, gyakran póráz nélkül, illetve a kutyaürülék összeszedéséről sem gondoskodnak.

A kutyafuttató létesítése kérdésében sarkalatos pont, hogy ezeket a problémákat ilyen módon meg tudjuk-e szüntetni és természetesen azt is vizsgálnunk kell, hogy a 2022. évi költségvetésben mind a kialakítás, mind az üzemeltetés költségei biztosíthatóak-e.

Kérem a T. Képviselő-testületet, hogy elsődlegesen szíveskedjen arról dönteni, hogy kívánunk-e jelenleg kutyafuttatót kialakítani a községben.

Amennyiben a T. Képviselő-testület a létesítés mellett dönt, meg kell határoznia a helyszínt, az építés jellemzőit, a kivitelezőt és üzemeltetőt, illetve azt a keretösszeget (építés és üzemeltetés), amelyet erre a célra az idei költségvetésben biztosítani kíván.

**1. Határozati javaslat:**

Balatonberény Község Önkormányzat Képviselő-testülete a kutyafuttató kialakítására vonatkozó előterjesztést megismerte és úgy döntött, hogy jelenleg a településen kutyafuttatót nem kíván létesíteni.

Határidő: azonnal

Felelős: Horváth László polgármester

**2. Határozati javaslat:**

a) Balatonberény Község Önkormányzat Képviselő-testülete a településen kutyafuttató kialakítása mellett dönt az alábbi feltételekkel:

helyszín:

kiépítés jellemzői:

kivitelező:

felszereltség:

üzemeltető:

2022. évi költségvetésben biztosított keretösszeg:

b) A képviselő-testület felkéri a polgármestert a kivitelezés előkészítésére.

Határidő: értelem szerint

Felelős: Horváth László polgármester

Balatonberény, 2022. április 7.

Horváth László sk.  
polgármester